SLUTBRUGERLICENSAFTALE FOR SAMSUNG ELECTRONICS-SOFTWAREPRODUKT 

VIGTIGT - LÆSES GRUNDIGT: Denne Samsung Electronics Slutbrugerlicensaftale (”EULA”) er en juridisk aftale mellem dig (en fysisk eller juridisk person) og Samsung Electronics Co., Ltd. (”SAMSUNG ELECTRONICS”) med hensyn til det SAMSUNG ELECTRONICS-softwareprodukt, som er beregnet til at bruges med SAMSUNG-enhederne. SAMSUNG ELECTRONICS-softwareproduktet kan indeholde tilknyttede softwarekomponenter, medier, trykte materialer og ”online” eller elektronisk dokumentation, som er udviklet og leveres af SAMSUNG ELECTRONICS (”SOFTWAREPRODUKT”). For alle andre tredjepartssoftwareprodukter, som eventuelt leveres med eller til SAMSUNG-enhederne, er din brug af sådanne softwareprodukter underlagt separate vilkår for anvendelsen og slutbrugerlicensaftaler fra de pågældende tredjeparter.   Ved at installere, kopiere, hente eller bruge SOFTWAREPRODUKTET de accepterer du at være bundet af vilkårene i denne EULA. Hvis du ikke kan acceptere vilkårene i denne EULA, må du ikke installere eller bruge SOFTWAREPRODUKTET. 

1.	LICENSTILDELING 
SOFTWAREPRODUKTET licenseres og sælges ikke. På betingelse af, at du overholder vilkårene i denne EULA, tildeler SAMSUNG ELECTRONICS dig følgende licenser: (a) du må installere og bruge én kopi af SOFTWAREPRODUKTET eller enhver tidligere version til det samme operativsystem på en enkelt computer beregnet til brug af en enkelt bruger ad gangen; og (b) du må installere en enkelt kopi af SOFTWAREPRODUKTET, udelukkende til din egen personlige brug, på én bærbar computer, som du ejer. Ingen anden brug, kopiering eller distribution af SOFTWAREPRODUKTET er tilladt. Din brug af SOFTWAREPRODUKTET er underlagt restriktioner og begrænsninger som angivet i denne EULA. Du må ikke ændre SOFTWAREPRODUKTET eller deaktivere nogen af SOFTWAREPRODUKTETS licenserings- eller kontrolfunktioner direkte. Hvis SOFTWAREPRODUKTET licenseres til samtidig brug, må du ikke lade mere end det maksimale antal autoriserede Samsung-enheder og brugere bruge SOFTWAREPRODUKTET samtidig. Hvis du installerer denne kopi af SOFTWAREPRODUKTET som en opgradering, opdatering, rettelse eller udvidelse til en tidligere version af det samme SOFTWAREPRODUKT, som blev installeret på den samme computer, ophører dine rettigheder i henhold til den tidligere licensaftale for SOFTWAREPRODUKTET, og din brug af SOFTWAREPRODUKTET (inklusive de tidligere versioner af det) er udelukkende underlagt denne licensaftales vilkår.

2. 	RESTRIKTIONER OG BEGRÆNSNINGER FOR BRUG AF SOFTWAREPRODUKTET
FORBUD MOD ÆNDRINGER
Med undtagelse af det omfang, hvori en sådan begrænsning ikke kan gøres gældende i henhold til den lokale lovgivning, må du ikke foretage reverse engineering, dekompilering eller disassemblering af SOFTWAREPRODUKTET. SOFTWAREPRODUKTET licenseres som et enkelt produkt, og dets komponentdele må ikke adskilles med henblik på anvendelse på mere end én computer. Med undtagelse af det omfang, hvori en sådan begrænsning ikke kan gøres gældende i henhold til den lokale lovgivning, må du ikke ændre, foretage tilføjelser til eller lave afledte produkter ud fra SOFTWAREPRODUKTET. 

LEJE 
Med undtagelse af det omfang, hvori en sådan begrænsning ikke kan gøres gældende i henhold til den lokale lovgivning, må du ikke lease, udlåne eller udleje SOFTWAREPRODUKTET til andre.

3.	OPHAVSRET 
SOFTWAREPRODUKTET er beskyttet af ophavsretslove og internationale traktater om ophavsret samt andre love og traktater om immaterialret, som er relevante for din brug af SOFTWAREPRODUKTET. Alle ejendoms- og ophavsrettigheder til SOFTWAREPRODUKTET (herunder, men ikke begrænset til, alle billeder, fotografier, animationer, video, lyd, musik, tekst og ”appletsv”, der indgår i SOFTWAREPRODUKTET) tilhører SAMSUNG ELECTRONICS. 

MÆRKNING OG OPRETHOLDELSE AF OPHAVSRETTEN Du må ikke fjerne eller ændre copyrightmærkningerne fra SOFTWAREPRODUKTET eller kopier af det.

IMMATERIEL EJENDOMSRET Alle ejendoms- og ophavsrettigheder til SOFTWAREPRODUKTET og eventuelle kopier af SOFTWAREPRODUKTET tilhører SAMSUNG ELECTRONICS eller SAMSUNG ELECTRONICS leverandører. Alle ejendoms- og ophavsrettigheder til det indhold, som det er muligt at få adgang til ved at bruge SOFTWAREPRODUKTET, tilhører det respektive indholds ejere og kan være beskyttet i henhold til den relevante ophavsretslovgivning eller andre love og traktater om immateriel ejendom. Uden SAMSUNG ELECTRONICS forudgående samtykke vil den en vilkårlig reproduktion, kopiering eller distribution af dette produkt og relevante trykte materialer udgøre et væsentligt brud på denne EULA og en overtrædelse af den relevante ophavsretslovgivning. I tilfælde af overtrædelser eller brud på denne EULA vilkår kan SAMSUNG ELECTRONICS gøre dig direkte erstatningsansvarlig. 

TREDJEPARTS ARBEJDER  I det omfang, hvori en tredjeparts immaterielle ejendom indgår i SOFTWAREPRODUKTET, accepterer du, at den pågældende tredjepart er en begunstiget tredjepart for denne EULA vilkår i omfanget for tredjepartens licens til SAMSUNG ELECTRONICS.

4.	OVERDRAGELSE
I det omfang, hvori lovgivningen på det sted, hvor du har permanent bopæl, tillader det, må du overdrage denne licens og din original og en eventuel tilladt sikkerhedskopi af SOFTWAREPRODUKTET til en anden autoriseret fysisk eller juridisk person under forudsætning af, at: (1) den anden fysiske eller juridiske person får en kopi af denne aftale eller en anden relevant Samsung Software Licensaftale og accepterer at være bundet af dens vilkår og betingelser; (2) du sletter eller destruerer alle kopier af SOFTWAREPRODUKTET; og (3) du til enhver tid overholder alle relevante eksportkontrollove og -regler.

5.	GARANTIER OG SUPPORT
SUPPORT: SAMSUNG ELECTRONICS leverer eventuelt produktsupport relateret til SOFTWAREPRODUKTET til dig. Du kan bruge og modtage supporten i henhold til brugervejledningen, onlinedokumentationen eller SAMSUNG ELECTRONICS politikker og programmer som anført i de materialer, som SAMSUNG ELECTRONICS stiller til rådighed. Eventuel tredjepartssoftware, der leveres til dig som en del af SAMSUNG-enhederne, vil være underlagt tredjepartens vilkår og betingelser, og support til sådanne tredjepartssoftwareprodukter er underlagt den support til sådan tredjepartssoftware, som gøres tilgængelige og leveres af tredjeparten. SAMSUNG ELECTRONICS har ikke nogen supportforpligtelser for sådanne tredjepartssoftwareprodukter. 

BEGRÆNSET GARANTI: SOFTWAREPRODUKTET LEVERES TIL DIG ”SOM DET ER OG FOREFINDES”.   SAMSUNG GARANTERER IKKE, AT SOFTWAREPRODUKTET ER FEJLFRIT, ELLER AT DETS YDELSE ELLER FUNKTIONSMÅDE ER SOM INTENDERET. HVIS SOFTWAREPRODUKTET VISER SIG AT VÆRE DEFEKT, KAN DU FÅ ADGANG TIL DEN PRODUKTSUPPORT, DER ER TILGÆNGELIG PÅ DET PÅGÆLDENDE TIDSPUNKT. I DET OMFANG GÆLDENDE LOVGIVNING GØR DET MULIGT, FRASKRIVER SAMSUNG OG SAMSUNGS LEVERANDØRER ALLE ANDRE GARANTIER OG BETINGELSER MED HENSYN TIL ELLER HIDRØRENDE FRA SOFTWAREPRODUKTET, DET VÆRE SIG UDTRYKKELIGT ELLER STILTIENDE, HERUNDER, MEN IKKE BEGRÆNSET TIL, STILTIENDE GARANTIER FOR SALGBARHED, EGNETHED TIL SPECIELLE FORMÅL, IKKE-KRÆNKELSE AF TREDJEPARTS RETTIGHEDER OG/ELLER OPLYSNINGERS KORREKTHED. NOGLE JURISDIKTIONER, LANDE ELLER STATER TILLADER IKKE FRASKRIVELSE ELLER BEGRÆNSNING AF VISSE GARANTIER, HVORFOR OVENNÆVNTE BEGRÆNSNING ELLER UDELUKKELSE AF GARANTIER MULIGVIS IKKE GÆLDER FOR DIG, DOG KUN I DET OMFANG, HVORI OVENNÆVNTE BEGRÆNSNING OG/ELLER UDELUKKELSE STRIDER MOD DE RELEVANTE JURISDIKTIONERS, LANDES ELLER STATERS LOVE. 

SUPPORTOPLYSNINGER: Med hensyn til de oplysninger, som du afgiver til SAMSUNG ELECTRONICS som en del af supporten, kan SAMSUNG ELECTRONICS bruge dem med det formål at supportere og udvikle sine produkter, og al anden brug af sådanne oplysninger er underlagt SAMSUNG ELECTRONICS politik for beskyttelse af personlige oplysninger på det pågældende tidspunkt. 

6. 	TILKENDEGIVELSE  
Ved at installere og bruge SOFTWAREPRODUKTET tilkendegiver du, at du har læst og forstået aftalen og accepterer alle dens vilkår og betingelser. Aftalen har forrang frem for eventuelle andre aftaler, der er indgået mellem dig og SAMSUNG ELECTRONICS. 

7. 	SAMTYKKE TIL ANVENDELSE AF DATA
SAMSUNG ELECTRONICS kan indsamle tekniske oplysninger, som du afgiver i forbindelse med din installation og brug af SOFTWAREPRODUKTET eller levering af supportservicer relateret til SOFTWAREPRODUKTET. Alle sådanne oplysninger vil være underlagt SAMSUNG ELECTRONICS politik for beskyttelse af personlige oplysninger. 

8. 	OPHØR
Uden præjudice for eventuelle andre rettigheder kan SAMSUNG ELECTRONICS til enhver tid bringe denne EULA eller dine rettigheder i henhold til denne EULA til ophør, hvis du ikke overholder denne EULA vilkår og betingelser. Hvis dine rettigheder i henhold til denne EULA ophører uanset af hvilken grund, eller hvis selveEULAn ophører, skal du destruere alle kopier af SOFTWAREPRODUKTET og alle dets komponentdele, som er i din besiddelse (herunder alle komponentdele, medierne og de trykte materialer, eventuelle tidligere versioner og denne EULA). Vilkårene i denne paragraf vil fortsat gælde efter denne EULA ophør. 

9. 	BEGRÆNSNING AF ANSVAR
Du har det fulde ansvar for den ydelse eller de resultater, som du opnår ved at bruge SOFTWAREPRODUKTET, og SAMSUNG ELECTRONICS er ikke ansvarlig for nogen tab, der opstår som følge af din brug af SOFTWAREPRODUKTET, eller for nogen tab, der opstår som følge af, at du ikke kan bruge SOFTWAREPRODUKTET. 
I DET OMFANG GÆLDENDE LOVGIVNING GØR DET MULIGT KAN SAMSUNG ELLER SAMSUNGS LEVERANDØRER I INTET TILFÆLDE HOLDES ANSVARLIGE FOR NOGEN SÆRSKILT DOKUMENTEREDE, HÆNDELIGE, INDIREKTE ELLER PØNALT BEGRUNDEDE SKADER ELLER FØLGESKADER (HERUNDER, MEN IKKE BEGRÆNSET TIL, SKADER I FORBINDELSE MED DRIFTSTAB, DRIFTSFORSTYRRELSER, TAB AF FORRETNINGSDATA ELLER ENHVER ANDEN FORM FOR ØKONOMISK TAB), DER OPSTÅR SOM FØLGE AF BRUGEN AF ELLER SOM FØLGE AF MANGLENDE MULIGHED FOR AT BRUGE SOFTWAREPRODUKTET, OGSÅ SELVOM SAMSUNG ER BLEVET GJORT OPMÆRKSOM PÅ MULIGHEDEN FOR SÅDANNE SKADER. UNDER ALLE OMSTÆNDIGHEDER ER SAMSUNGS FULDE ANSVAR I HENHOLD TIL ENHVER BESTEMMELSE I DENNE EULA BEGRÆNSET TIL DET BELØB, DU FAKTISK HAR BETALT FOR SOFTWAREPRODUKTET, DOG MAKSIMALT USD 5,00. NOGLE JURISDIKTIONER, LANDE ELLER STATER TILLADER IKKE FRASKRIVELSE ELLER BEGRÆNSNING AF ANSVARET FOR HÆNDELIGE SKADER ELLER FØLGESKADER, HVORFOR OVENNÆVNTE BEGRÆNSNING ELLER UDELUKKELSE MULIGVIS IKKE GÆLDER FOR DIG, DOG KUN I DET OMFANG, HVORI OVENNÆVNTE BEGRÆNSNING OG/ELLER UDELUKKELSE STRIDER MOD DE RELEVANTE JURISDIKTIONERS, LANDES ELLER STATERS LOVE. 
10. 	ANDET
Hvis du har nogen spørgsmål vedrørende denne aftale og andre produkter, bedes du kontakte SAMSUNG ELECTRONICS.